1 KwabaseKhorinte 13 IBhayibhili eliku-internet| New World Translation1 KwabaseKhorinte 13:1-13Uthando​—indlela engcono kulazo zonke (1-13)13 Nxa ngikhuluma ngezindimi zabantu lezezingilosi kodwa ngingelathando, ngiyinsimbi elomsindo loba ekhencezayo. 2 Nxa ngilesipho sokuphrofetha futhi ngizwisisa zonke imfihlo ezingcwele lalo lonke ulwazi, njalo ngilalo lonke ukholo olungasusa izintaba kodwa ngingelathando, kangisilutho.* 3 Nxa nginganikela ngempahla yami ukuze ngisuthise abanye, nginikele langomzimba wami ukuze ngizigqaje kodwa ngingelathando, kangitholi lutho ngitsho. 4 Uthando luyabekezela njalo lulomusa. Uthando kalulamhawu. Kaluzitshayi isifuba, kaluzikhukhumezi, 5 kaluziphathi ngendlela engafanelanga,* kaluzifuneli okwalo, kalucaphuki. Kalugcini izikhwili. 6 Kaluthokoziswa ngokungalunganga kodwa luthokoziswa liqiniso. 7 Lubekezelela zonke izinto, lukholwa zonke izinto, luthemba zonke izinto, luqinisela ezintweni zonke. 8 Uthando kalupheli. Kodwa nxa kulezipho zokuphrofetha, zizaqedwa; nxa kulezindimi,* zizaphela; nxa kulolwazi, luzaqedwa 9 ngoba ulwazi esilalo kaluphelelanga lesikuphrofethayo kakuphelelanga. 10 Kodwa nxa okupheleleyo kungafika, okungaphelelanga kuzaqedwa. 11 Ngisesengumntwana ngangikhuluma njengomntwana, ngicabanga njengomntwana, nginakana njengomntwana; kodwa khathesi njengoba sengingumuntu omdala, sengiyitshiyile imikhuba yobuntwana. 12 Khathesi kasiboni kuhle* ngesibuko sensimbi, kodwa ngemva kwalokho sizabona kuhle njengabantu ababonana ubuso ngobuso. Khathesi ulwazi engilalo kalwenelanga kodwa ngizakuba lolwazi oluqondileyo,* njengoba nje ngisaziwa kuhle. 13 Loba kunjalo kuzasala izinto lezi ezintathu: ukholo, lethemba, lothando; kodwa okukhulu kulakho konke luthando.^ Kumbe, “kangilancedo.”^ Kumbe, “kalusisosiqholo.”^ Lapha kutshiwo ukukhuluma ezinye izindimi ngendlela eyisimangaliso.^ Kumbe, “sibona buvilibana.”^ Kumbe, “olugcweleyo.”1 KwabaseKhorinte 13
